- Home
- Politic
- Economic
- Social
- Externe
- Sănătate
- Sport
- Life-Inedit
- Meteo
- Healthcare Trends
- Economia digitală
- Angajat în România
- Ieși pe plus
- Video
Numărul locurilor de muncă vacante a crescut cu 1.700 în primul trimestru al anului
Numărul locurilor de muncă vacante a fost, în primul trimestru al anului, de 35.000, în creştere cu 1.700 faţă de trimestrul anterior, arată datele publicate marţi de Institutul Naţional de Statistică.
Numărul locurilor de muncă vacante a crescut cu 1.700 în primul trimestru al anului
În trimestrul I 2024, cele mai mari rate ale locurilor de muncă vacante s-au înregistrat în producţia şi furnizarea de energie electrică şi termică, gaze, apă caldă şi aer condiţionat (1,53%), intermedieri financiare şi asigurări (1,51%), respectiv în distribuţia apei; salubritate, gestionarea deşeurilor, activităţi de decontaminare şi activităţi de spectacole, culturale şi recreative (1,36% pentru fiecare în
parte).
Peste 23% din numărul total al locurilor de muncă vacante s-au concentrat în industria prelucrătoare (8,1 mii locuri vacante), iar valoarea ratei a fost 0,74%.
Sectorul bugetar a însumat peste 19% din numărul total al locurilor de muncă vacante.
Astfel, în sănătate şi asistenţă socială, respectiv administraţia publică s-au regăsit câte 3,0 mii locuri vacante, iar în învăţământ 0,7 mii locuri vacante.
La polul opus, rata locurilor de muncă vacante a înregistrat cele mai mici valori în învăţământ (0,20%), industria extractivă (0,25%), respectiv în agricultură, silvicultură şi pescuit (0,37%).
Cele mai puţine locuri de muncă vacante s-au regăsit în tranzacţii imobiliare şi industria extractivă (0,1 mii locuri vacante pentru fiecare în parte), respectiv în alte activităţi de servicii (0,2 mii locuri vacante).
Prin comparaţie cu trimestrul precedent, cele mai relevante creşteri ale ratei locurilor de muncă vacante au fost în construcţii (+0,28 puncte procentuale), urmate de distribuţia apei; salubritate, gestionarea deşeurilor, activităţi de decontaminare, respectiv sănătate şi asistenţă socială (+0,18 puncte procentuale pentru fiecare în parte).
În ceea ce priveşte numărul locurilor de muncă vacante, cele mai importante creşteri s-au observat în construcţii (+1,3 mii locuri vacante), sănătate şi asistenţă socială (+0,7 mii locuri vacante), urmate de transport şi depozitare, respectiv activităţi de servicii administrative şi activităţi de servicii suport (+0,4 mii locuri vacante pentru fiecare în parte).
La polul opus, în ceea ce priveşte rata locurilor de muncă vacante, cele mai relevante scăderi s-au observat în activităţile de tranzacţii imobiliare (-0,14 puncte procentuale), respectiv comerţ cu
ridicata şi cu amănuntul; repararea autovehiculelor şi motocicletelor (-0,13 puncte procentuale); această din urmă activitate a înregistrat şi cea mai semnificativă diminuare a numărului locurilor de muncă vacante (-1,1 mii locuri vacante).
Faţă de acelaşi trimestru al anului anterior, cele mai importante scăderi ale ratei locurilor de muncă vacante au fost în tranzacţii imobiliare (-0,84 puncte procentuale), administraţie publică
(-0,80 puncte procentuale), respectiv activităţi de servicii administrative şi activităţi de servicii suport (-0,58 puncte procentuale).
Numărul locurilor de muncă vacante a cunoscut cele mai relevante scăderi în industria prelucrătoare (-2,9 mii locuri vacante), administraţie publică (-2,2 mii locuri vacante), respectiv activităţi de servicii administrative şi activităţi de servicii suport (-1,8 mii locuri vacante).
La polul opus, rata locurilor de muncă vacante a înregistrat cele mai semnificative creşteri în producţia şi furnizarea de energie electrică şi termică, gaze, apă caldă şi aer condiţionat (+0,31 puncte procentuale), respectiv în alte activităţi de servicii (+0,17 puncte procentuale).
Cât priveşte numărul locurilor de muncă vacante, cele mai mari creşteri s-au regăsit în hoteluri şi restaurante (+0,4 mii locuri vacante) şi în construcţii (+0,3 mii locuri vacante).
În trimestrul I 2024, cele mai mari valori atât ale ratei, cât şi ale numărului locurilor de muncă vacante s-au înregistrat în rândul ocupaţiilor de specialişti în diverse domenii de activitate - grupa
majoră 2 (0,80%, respectiv 9,6 mii locuri vacante), respectiv de muncitori calificaţi şi asimilaţi - grupa majoră 7 (0,78%, respectiv 5,2 mii locuri vacante).
Cele mai mici valori ale celor doi indicatori s-au observat pentru ocupaţiile de lucrători calificaţi în agricultură, silvicultură şi pescuit - grupa majoră 6 (0,33%, respectiv 0,1 mii locuri vacante) şi de membri ai corpului legislativ, ai executivului, înalţi conducători ai administraţiei publice, conducători şi funcţionari superiori - grupa majoră 1 (0,42%, respectiv 1,6 mii locuri vacante).
Comparativ cu trimestrul precedent, atât rata, cât şi numărul locurilor de muncă vacante au înregistrat cele mai relevante creşteri în rȃndul ocupaţiilor de muncitori calificaţi şi asimilaţi - grupa majoră 7 (+0,15 puncte procentuale, respectiv +1,1 mii locuri vacante), respectiv de operatori la instalaţii şi maşini; asamblori de maşini şi echipamente - grupa majoră 8 (+0,12 puncte procentuale, respectiv +0,7 mii locuri vacante).
La polul opus, rata locurilor de muncă vacante a cunoscut scăderi mai semnificative în rȃndul ocupaţiilor de lucrători calificaţi în agricultură, silvicultură şi pescuit - grupa majoră 6 (-0,08 puncte procentuale) şi de lucrători în domeniul serviciilor - grupa majoră 5 (-0,07 puncte procentuale), această din urmă grupă majoră a înregistrat şi cea mai relevantă scădere a numărului locurilor de muncă vacante (-0,7 mii locuri vacante).
Faţă de acelaşi trimestru al anului anterior, cei doi indicatori au înregistrat exclusiv scăderi.
Astfel, în ceea ce rata locurilor de muncă vacante, cele mai relevante diminuări s-au regăsit în rȃndul ocupaţiilor de funcţionari administrativi - grupa majoră 4 (-0,39 puncte procentuale), urmate de cele de ocupaţii elementare - grupa majoră 9 (-0,38 puncte procentuale).
Relativ la numărul locurilor de muncă vacante, aceasta a cunoscut cele mai semnificative scăderi în rȃndul ocupaţiilor de specialişti în diverse domenii de activitate - grupa majoră 2 (-4,0 mii locuri vacante), urmate de cele de ocupaţii elementare - grupa majoră 9 (-2,6 mii locuri vacante).
Pentru cele mai importante ştiri ale zilei, transmise în timp real şi prezentate echidistant, daţi LIKE paginii noastre de Facebook!
Urmărește Mediafax pe Instagram ca să vezi imagini spectaculoase și povești din toată lumea!
Conținutul website-ului www.mediafax.ro este destinat exclusiv informării și uzului dumneavoastră personal. Este interzisă republicarea conținutului acestui site în lipsa unui acord din partea MEDIAFAX. Pentru a obține acest acord, vă rugăm să ne contactați la adresa vanzari@mediafax.ro.
PROSPORT.RO
CANCAN.RO
GANDUL.RO